PROKAL.CO, Utuh -ngaran sikung ni asal sambat nang manulis haja wal lah- hanyar tahu nang ngaranya komputer. Biar Utuh magin pintar mamakai komputer, kuitannya manukarkan Utuh satu set komputer hanyar.
Nah dasar tahu mamakai haja, Utuh nang bisi otak bisnis ni lalu ai manawarkan mengeprint ke berataan kekawalannya lawan harga nang murah.
Berataan kekawalah Utuh tartarik lawan tawaran kekanak sikung tu. Saban hari hibak kawal Utuh datang ka rumah bagantian mengeprint. Kuitan Utuh nang kada tahu pina bangga banar manyangka anaknya tu pandai dah mamakai komputer.
Hibak dipakai mamprint laluai tintanya tu habis.
Utuh wan kawalnya nang tahu makai haja tu laluai bingung. Utuh lalu mambari tahu abahnya.
"Bah kenapa amun mengeprint hasilnya nang kaya ni," takun Utuh.
"Oh itu tintanya habis. Bawa sana besuntik," sambat abahnya.
Disuruh bawa besuntik, nang dipikirakan Utuh lain dah. Imbah manyimpun printer nang handak disuntik, Utuh wan kekawalannya lalu tulak handak manyuntik.
"Ikam handak ka mana pina rami banar," takun abah Utuh ka kawalan anaknya.
"Handak malihat printer disuntik cil," sahut sikung kawal Utuh.
"Ikam Tuh handak manyuntik di mana, pina rami banar kawalan ikam umpat," takun abahnya.
"Di muka sini haja bah. Ada dokter kalo di muka tu," sambat Utuh.
"Nah lain dah nang ikam dangar. Lainan di dokter manyuntiknya, tapi di wadah mambujuri komputer," sambat abahnya manapuk dahi.(oke/nha)
bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn